אומייה אבו חנא

אומייה אבו חנא (בערבית: أمية أبو حنا, נולדה ב-17 במרץ 1961 בחיפה) היא עיתונאית וסופרת פלסטינית נוצרית, החיה ופועלת בפינלנד משנת 1981.

ביוגרפיה 
אבו חנא נולדה למשפחה נוצרית בחיפה, בתו של המחנך, המשורר והסופר חנא אבו חנא. למדה בבית ספר קתולי ובתיכון האורתודוקסי הערבי. היא למדה באוניברסיטת חיפה פסיכולוגיה ואנגלית לתואר ראשון. בתקופת לימודיה, הכירה בישראל צלם עיתונות מפינלנד, לו נישאה, ונסעה עימו לפינלנד. ובשנת 1991 סיימה תואר שני באומנות מבית הספר האוניברסיטאי אלטו לאמנויות, עיצוב ואדריכלות  בפינלנד.

שימשה כראש המחלקה לעיתונאות אודיו-ויזואלית בסטדיה הפוליטכנית של הלסינקי  וכמתאמת לענייני רב-תרבותיות במחלקת המחקר של הגלריה הלאומית של פינלנד . היא בעלת טור ב"הלסינגין סנומט" , העיתון הגדול ביותר בפינלנד, ובעבר הייתה מגישת חדשות בערוץ TV2 הפיני.
היא הייתה חברה במועצת העיר של הלסינקי מטעם המפלגה הירוקה של פינלנד ומועמדת לפרלמנט. היא אם לבת מאומצת מאפריקה.

בין 2004 ל-2009 הייתה חברה במועצות האומנות של פינלנד. כמו כן הייתה יועצת הגיוון התרבותי של הגלריה הלאומית של פינלנד שכוללת שלושה מוזיאונים. ספרה הראשון פורסם ב-2003.

אבו חנא משמש כפובליציסטית ומופיע רבות בתקשורת בדיונים על נושאים של אתיקה, זהות וגלובליזציה. ספריה בפינית הם ספרי עיון וסיפורת. לאחר 30 שנה בפינלנד, עברה אבו חנה לאמסטרדם בסוף 2010, שם הייתה שותפה להקמת עמותת 'Rethink Amsterdam'. לפני עבודתה ב-Rethink, היא הייתה היועצת בהולנד של המכון התרבות הפיני ויועצת בכירה ל'מרכז לפעילויות מורשת בינלאומית' בליידן. אבו חנא גם משמשת כיועצת וסוכנת של כמה הוגי דעות ואמנים ערבים. בנוסף לשפת האם שלה ערבית, היא שולטת בעברית, אנגלית ופינית ומעט הולנדית.

פרסים
אבו חנא זכתה במגוון פרסים, ביניהם:
פרס בונניאר לעיתונאות, לחידוש העיתונאי המוצלח ביותר, 2002
פרס משרד החינוך הפיני, 2003
פינית השנה, 2004
פרס קריסטיינאית השנה ממכון קריסטינה של אוניברסיטת הלסנקי, 2004
פרס לארין פאראסקה, אגודת נשות קלוואלה, 2008

קישורים חיצוניים 
 אתר הבית של אומייה

הערות שוליים

נוצרים פלסטינים
נוצריות פלסטיניות
מהגרים ישראלים
בוגרות אוניברסיטת חיפה
בוגרי אוניברסיטת חיפה
עיתונאים פינים
עיתונאים פלסטינים
עיתונאיות פלסטיניות
סופרות פלסטיניות
ישראליות שנולדו ב-1961
ישראלים שנולדו ב-1961
חיפה: אישים